Maroela Media Top 20: 23 Maart 2015Pierre Greeff, Fred den Hartog en Hunter Kennedy van Die Heuwels Fantasties maak hul debuut in die veertiende plek met ‘Ballade vir ‘n enkeling’; die hoogste nuweling tot dusver vanjaar. Foto: Twitter.com In vandeesweek se Top 20 is daar elf snitte wat styg, sewe wat daal en twee nuwelinge. Die nuwe nr. 1-treffer is Laat die wiele rol van Arno Jordaan, terwyl Anaïs terugsak na die derde plek. Nicholis Louw styg vyf plekke met Miljoene soene (hy is ook in die negende plek met Bring die storm) en Knysna van Anders daal ses plekke. Dirty dancing van Eden sak uit (hulle is egter nog op die Top 20 met Jy soen alles reg en Butterflies, laasgenoemde saam met Bobby van Jaarsveld) terwyl Veilig van Jack Parow en Janie Bay sommer vanuit die twaaldfe plek uitval. Gerhard Steyn tree in die twintigste plek toe met Afrikaanse meisies en Die Heuwels Fantasties maak hul debuut in die veertiende plek met Ballade vir ‘n enkeling; die hoogste nuweling tot dusver vanjaar. Hierdie is die video van Die Heuwels Fantasties wat die temalied vir die rolprent, Ballade vir ‘n enkeling sing: